b'\n_START_ARTICLE_\nKaliban (luna)\n_START_SECTION_\nOdkritje in imenovanje\n_START_PARAGRAPH_\nLuno Kaliban so odkrili Brett J. Gladman, Philip D. Nicholson, Joseph A. Burns in John J. Kavelaars 6. septembra 1997 z uporabo teleskopa Hale (5 m) na Observatoriju Palomar (Kalifornija). V istem \xc4\x8dasu je bil tam odkrita tudi najve\xc4\x8dja retrogradna luna Sikoraks. Takrat je dobila za\xc4\x8dasno oznako S/1997 U 1. Uradno ime je dobila po po\xc5\xa1asti iz Shakespearjeve igre Vihar. Luna je znana je tudi kot Uran XVI.\n_START_SECTION_\nLastnosti\n_START_PARAGRAPH_\nParametri tirnice ka\xc5\xbeejo na to, da je Kaliban skupaj z luno \xc5\xa0tefan pripadal nekemu dinami\xc4\x8dnemu sistemu, ki ima skupen izvor. Luna Kaliban je po velikosti druga najve\xc4\x8dja luna Urana. Njen premer je ocenjen na 72 km (z upo\xc5\xa1tevanjem, da je albedo enak 0,04). Luna je tudi druga najve\xc4\x8dja nepravilna luna Urana. Po velikosti je dvakrat tako velika kot luna Sikoraks. Raziskave barve povr\xc5\xa1ine niso dale enoli\xc4\x8dnih rezultatov. Barva lune Kaliban je bolj rde\xc4\x8da kot Sikoraksa, vendar je manj rde\xc4\x8da kot ve\xc4\x8dina teles iz Kuiperjevega pasu.'